钦定古今图书集成/明伦汇编/闺媛典/第229卷 > 杨孕秀妻吴氏
## 钦定古今图书集成/明伦汇编/闺媛典/第229卷 > 杨孕秀妻吴氏

按《冀州志》：“吴氏，太守吴惟城女，杨孕秀妻也。嫁未二
载而秀亡，氏痛不欲生，遗子方数月，匍匐在地，莫为
收恤。氏见不忍，强起啜粥。守清操，七十年如一日，不
以富贵自逸。侍翁姑惟谨，遐迩咸称其孝。”

===米和邦妻崔氏===按《冀州志》：“崔氏，米和邦妻。邦没，子养元甫生。氏年十
九，家贫如洗，坚持苦节，教子读书。入庠事姑以孝闻。
年四十九卒。有司旌其闾。”